b'\n_START_ARTICLE_\nPortrett av fru Roxanda\n_START_SECTION_\nMotiv\n_START_PARAGRAPH_\nPortrettet forestiller en st\xc3\xa5ende fru Roxanda, datter av Neagoe Basarab, voivod av Wallachia i \xc3\xa5rene 1512\xe2\x80\x9321. Opprinnelig sto hun overfor et portrett av sin ektemann voivod Radu av Afuma\xc5\xa3i som regjerte i \xc3\xa5rene 1521\xe2\x80\x9329, men hans del av bildet mangler. _NEWLINE_Roxanda er kledd i bysantinsk stil med en \xc3\xa5pen, gylden krone dekorert med rubiner, safirer og perler. Stilen er et fors\xc3\xb8k p\xc3\xa5 \xc3\xa5 knytte et visuelt b\xc3\xa5nd til den keiserlige, bysantinske tradisjon. I hendene b\xc3\xa6rer hun som giver en modell av Curtea de Arge\xc8\x99, Wallachias hoved- og fyrstelige gravkirke p\xc3\xa5 begynnelsen av 1500-tallet.'